Apsley House

Apsley House Arthur Wellesleyen, Wellingtongo dukearen Londresko egoitza izan zen. Wellingtonen lehen dukea izan zena, militar eta politikari ospetsua izan zen. Jauregia Hyde Park Corneren dago, Hyde Parketik gertu. Londresen Number one bezala ezaguna da. 1771an eraikia, gaur egun Wellington Museum bezala ezaguna da, English Heritage barruan. Dena dela, oraindik eraikinaren gela batzuk Wellington familiaren esku daude eta horrela jarraituko izaten duke titulua desagertzen ez den bitartean. Historia Etxandia Lord Chancellorena izan zen hasiera batean. Ondoren, lord Apsleyk erosi zuen eta hortik dator egungo izena. Eraikina 1771-78 urtetan egin zen, Robert Adam arkitektoaren planoak jarraituz. 1807an, lord Apsleyren anaiak erosi zuen; hamar urte geroago, 1817an, jabearen arazo ekonomikoak zirela eta, lord Apsleyren eskuetan gelditu zen. 1852an Apsley hil egin zen eta, 1853an, haren semea, II. dukea, Museum Room izeneko museoa ireki zuen. 1947an etxandia estatuetaren jabegora pasa zen eta, egun, English Heritage barruan dago. Estiloa Jatorriz fatxadak ladreilu gorrriz apainduta zeuden. XIX. mendearen hasieran Wyatt arkitektoak Batheko harrobietatik ekarritako urre koloreko harriez estali zuen. Neurri handi batean, eraikinak garaiko dekorazioa gordetzen du. Askoren ustez Apsley House Londreseko hiri-etxandiko adibide nagusia da. Eraikinaren estiloa Neoklasikoa da. Margolan bildumak Aspley Housen 200 margolan baino gehiagoko garrantzi handiko margolanak aurki daitezke, haien artean Amerikako eta Europa osoko margolarienak. Aipamen berezia merezi dute Wellington-ek Gasteizko guduaren ondoren, 1813an, Josef Bonaparteri kendu zizkion Espainiako erregeari hartutako 83 margolanak eta hark, Fernando VII.a Borboikoak, Wellingtonek eramatea onartu zuen. Museoan horrelako margolanak aurki daitezke:: Amerika: John Singleton Copley Erresuma Batua: Sir William Beechey, John Burnet, George Dawe, John Hoppner, Edwin Landseer, Sir Thomas Lawrence, William Salter, Sir David Wilkie Holanda: Pieter de Hooch, Jan van Huysum, Nicolaes Maes, Willem van Mieris, Anthonis Moro, Aernout van der Neer, Adriaen van Ostade, Cornelis Van Poelenburgh, Jan Steen, Willem Van de Velde Gaztea, Jan Victors Flandria: Paul Bril, Adriaen Brouwer, Jan Brueghel Zaharra, Antoon van Dyck, Adam Frans van der Meulen, Peter Paul Rubens, David Teniers Gaztea Frantzia: Claude Gellée, Claude Joseph Vernet Alemania: Hans von Aachen, Adam Elsheimer, Anton Raphael Mengs Italia: Leandro Bassano, Giuseppe Cesari, Carlo Cignani, Antonio da Correggio, Luca Giordano, Antiveduto Grammatica, Guercino, Giovanni Paolo Panini, Guido Reni, Giulio Romano, Salvatore Rosa, Francesco Trevisani, Marcello Venusti Espainia: Diego Velázquez (4 margolan, tartean Sevillako urketaria), Francisco Goya, Bartolomé Esteban Murillo (3 margolan), José de Ribera (3 margolan) Galeria Erreferentziak Kanpo loturak Webgune ofiziala.